# Felhívás nemzetközi konferencián való részvételre

A Pécsi Tudományegyetem Bölcsészettudományi Kar Romológia és Nevelésszociológia Tanszéke, a Romológiai Kutatóközpont és a Wlislocki Henrik Szakkollégium szervezésében a

# XIII. Romológus Konferencia

# 2025. április 8-9-én kerül megrendezésre

## Identitáskonstrukciók - Közösség és individuum

## címmel

**Helyszín: 7624 Pécs, Ifjúság útja 6. D. épület 3 emelet**

A konferencia fő fókuszában a romológiai ismereteket oktató, romológiai témákat kutató magyar és külföldi intézmények állnak. Központi célja a konferenciának, hogy ezen intézmények bemutatkozhassanak, egymás munkáját jobban megismerhessék, a meglévő szakmai kapcsolatokat elmélyíthessék és újakat építhessenek.

A közös szakmai gondolkodás elengedhetetlen a romológiai kutatások és oktatási tartalmak fejlesztésére.

A romológiai ismereteket oktató, romológiai témákat kutató intézmények képviselőin túl a konferenciára várjuk mindazok jelentkezését (oktatók, kutatók, hallgatók, szakkollégisták, gyakorlati szakemberek, közoktatásban dolgozó pedagógusok stb.), akik a romológia területén a megjelölt tématerületek valamelyikéhez kapcsolódóan végeznek kutatásokat. Továbbá várjuk azon előadásokat is, melyek szintén a romológia területén megjelölt tématerületek valamelyikéhez kapcsolódóan ismertetnek pl. pedagógiai vagy egyéb gyakorlatokat, programokat stb. Az alább jelölt bírálati szempontok érvényesülnek minden benyújtott absztrakt esetében.

A konferencia a Romológiai Kutatóközpont műhelyeinek diszciplináris területeihez kapcsolódóan vár előadásokat:

## társadalmi tanulmányok

1. **nyelvészet**
2. **nevelésszociológia**

.

A konferenciára egy releváns kutatási témát vagy résztémát röviden bemutató (1300-1500 karatker hosszú és 3-5 kulcsszót is tartalmazó) absztrakttal és jelentkezési lappal lehet jelentkezni **2025. február 16. éjfélig** az alábbi linken: [Regisztráció | Pécsi Tudományegyetem](https://romologiakonferencia.pte.hu/content/regisztracio)

A kulcsszavakhoz segítséget nyújthat az OPKM tezaurusza: <http://opac.opkm.hu/pages/modules/opac/opac.php?fn=mpt>

Felhívjuk az érdeklődők figyelmét, hogy a konferenciára magyar és angol nyelvű absztrakttal és előadással is lehet jelentkezni.

Az előadások külön személyes jelenléttel, vagy online formában zajló szekciók keretében kerülnek megrendezésre. Az online szekciók helyszíne a Teams platform.

A konferenciára külön személyes jelenléttel zajló, vagy online formában lebonyolított szimpóziumok jelentkezését várjuk. A hibrid rendezést nem tudjuk támogatni. Az online szimpóziumok helye a Teams platform.

**Részvételi formák:**

* előadás nélküli résztvevő
* szekció-előadás magyar vagy angol nyelven (15 perc előadás 5 perc vita) személyesen vagy online
* szimpózium (3-5 előadás: össz. 60 perc, +20 perc vita) személyesen vagy online
* poszter (5-6 perc előadás)

**A XIII. Romológus Konferencia elnöke:** Dr. habil. Cserti Csapó Tibor

**A konferencia programbizottsága:** Dr. Andl Helga, Dr. habil. Beck Zoltán, Prof. Dr. Forray R. Katalin, Dr. habil. Híves-Varga Aranka, Horváth Gergely, Dr. Lakatos Szilvia, Dr. Székely-Trendl Fanni

**A konferencia szervezőbizottsága:** Dr. habil. Cserti Csapó Tibor, Dr. Lakatos Szilvia, Csovcsics Erika, Horváth Gergely, Laki Tamásné

A konferenciával kapcsolatos további információk a <https://romologiakonferencia.pte.hu/>

honlapon elérhetők, valamint a [romologiakonferencia@pte.hu](mailto:romologiakonferencia@pte.hu) e-mail címre várjuk a konferenciával kapcsolatos további kérdéseket.

**A konferencián való részvétel ingyenes.**

**Az absztraktok bírálatának szempontjai:**

Minden szempontra 0-5 pont adható. Összesen 30 pont adható.

1. Illeszkedés a konferencia témáihoz
2. Az elméleti keret kidolgozottsága
3. A vizsgálni kívánt kérdések és célok megfogalmazása
4. Alkalmazott módszerek
5. Elméleti, gyakorlati jelentőség
6. Általános minőség, szerkezet, stílus